《李息斋平章画著色竹御屏》
元代·张昱

此君有逸韵，翠佩而长裾。遭彼列仙人，授以鸿爪书。

把玩犹未列，倏焉淩空虚。化为九凤雏，其声杂笙竽。

煌煌蓟丘公，描写登画图。丹青照屏帷，如对古丈夫。

乃知庙堂上，一日不可无。至今伶伦氏，见之为踟蹰。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。